

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 9093/ 16.02.2022

2021

Kereskényi Gábor, primar al municipiului Satu Mare,

În temeiul prevederilor art. 136, alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție  **,, Extinderea iluminatului public în cvartalul delimitat de** **str. Oituz, str. Prahovei și aleea Milcov”  ,** proiect în susținerea căruia formulez următorul:

**Referat de aprobare**

Prezentul proiect cuprinde proiectarea iluminatului public pe str. Oituz, str. Prahovei și aleea Milcov. Ca urmare a sistematizării acestei străzi, se impune și extinderea iluminatului public care să asigure iluminarea corespunzătoare acestei zone.

 Ținând seama de prevederile art. 41, art. 44, alin. (1) din Legea nr. 273/2006 privind finanțele publice locale, cu modificările și completările ulterioare, cu referire la cheltuielile de investiții și aprobarea documentațiilor tehnico-economice ale obiectivelor de investiții,

 Raportat la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Propun spre dezbatere și aprobare Consiliului Local al municipiului Satu Mare Proiectul de hotărâre privind aprobarea Studiului de Fezabilitate și a indicatorilor tehnico-economici la obiectivul de investiție **,, Extinderea iluminatului public în cvartalul delimitat de str. Oituz, str. Prahovei și aleea Milcov” ,** în forma prezentată de executiv.

**INIŢIATOR PROIECT**

**PRIMAR**

Kereskényi Gábor